પોરબંદર સમસ્ત બ્રહ્મસમાજ મહિલા પાંખ દ્વારા નવા વર્ષના નુતન સ્નેહ મિલનનો કાર્યક્રમ રાખવામાં આવ્યો હતો, સાથે સાથે નવા વર્ષની શરૂઆત શ્રી ગોપનાથ મહાદેવ મંદિરમાં ધ્વજા રોહણ કરી કરવામાં આવેલ હતી, નવા વર્ષમાં લોકોને સુખ શાંતિ, સારુ આરોગ્ય, અને લોકોની સુખાકારી માટે બ્રહ્મ સમાજના બહેનો દ્વારા ધ્વજારોહણ નો આ કાર્યક્રમ રાખવામાં આવેલ હતો, જેમાં સમસ્ત બ્રહ્મ સમાજના ભાઈઓ બહેનોએ મોટી સંખ્યામાં હાજરી આપી હતી, અને ઉત્સાહભેર મહાદેવને ધજાજી ચઢાવેલ, વિદ્વાન શાસ્ત્રીજી ભીમભાઈ જોશી એ ધજાજી પૂજનની વિધિ કરાવેલ હતી, ધજાજી પૂજન કર્યા બાદ વાજતે ગાજતે સામૈયા કરી, અબીલ ગુલાલની છોળો સાથે ઢોલ નગારા સાથે હર્ષ ઉમંગ અને ઉલ્લાસભેર સમસ્ત બ્રહ્મ સમાજના ભાઈઓ બહેનોએ નૂતન ધ્વજારોહણ નો કાર્યક્રમ કર્યો હતો, ગોપનાથ મહાદેવના મંદિરે અવાર નવાર અનેક કાર્યક્રમો થતાં હોય છે પરંતુ મહિલા પાંખ દ્વારા સૌપ્રથમ વખત ધ્વજારોહણ નો કાર્યક્રમ રાખવામાં આવેલ હતો, જે સમસ્ત બ્રહ્મસમાજ માટે ગૌરવની વાત હતી મહિલા પાંખ દ્વારા અનેક સમાજ ઉપયોગી કાર્યો થતા રહે છે.